Publication: Magyar Közlöny
Issue: MK-2006-76 (Year: 2006, Number: 76)
Era: 2004-2010
Section: az 1/2006. (VI. 26.) ÖTM rendelethez
Paragraph Index: 809

9. Szolgálatváltás esetén a szolgálatváltás kezdetét jelzõ hangjelzés elhangzása után az átadó és az átvevõ szolgálati csoportok kötelesek egymással szemben – szerek és szerelési számok szerinti sorrendben (egy vagy kétsoros vonalban) – felsorakozni. 9.1. A szolgálatváltás öltözete rendszeresített gyakorló ruházat vagy az állományilletékes parancsnok által meghatározott öltözet, védõcsizma, mászóöv, sisak. 9.2. A szolgálati csoportok felsorakoztatását, ruházatuk, felszerelésük ellenõrzését a szolgálatparancsnokok vagy a szolgálatparancsnok-helyettesek és/vagy a szerparancsnokok végzik. 9.3. A sorakoztatás alkalmával az átvevõ beosztotti állomány tagjai a szolgálatparancsnok vagy a szolgálatparancsnok-helyettes és/vagy szerparancsnok részére jelentik, ha egyéni védõfelszerelésük sérült vagy hiányos vagy a szolgálat ellátására alkalmatlan állapotban van. 9.3.1. A hiányosságokat a szolgálatparancsnok-helyettes és/vagy szerparancsnok szolgálatparancsnokának jelenti, majd annak utasítása alapján intézkedik a sérült vagy hiányos felszerelés cseréjérõl, pótlásáról. 9.3.2. Ha a szolgálatváltás ideje alatt a felszerelések nem pótolhatók, úgy azt követõen a lehetõ legrövidebb idõn belül pótolni kell. Sérült vagy hiányos védõfelszereléssel szolgálatot ellátni nem lehet, ezért az érintett személy a beosztásának megfelelõ helyét a szeren addig nem foglalhatja el, ameddig a hiányosság fenn áll. Helyettesítésérõl vagy a szolgálatellátásra alkalmatlan állapotban lévõ személy pótlásáról az átvevõ szolgálatparancsnoknak a szolgálati csoporton belüli átszervezéssel kell gondoskodnia, ha ez nem lehetséges a lelépõ szolgálati csoportból kell – a hiányosságok kiküszöbölésének idejére – az adott beosztás ellátására alkalmas személyt visszatartania. 9.4. Az egyéni védõfelszerelések állapotáért, meglétéért, tisztán tartásáért, elhasználódásuk, sérülésük esetén a cseréjük kezdeményezéséért és cseréjükért (a felszerelés leadása tekintetében) az azokat használó a felelõs.

Source: https://magyarkozlony.hu/hivatalos-lapok/4cc25911082a356d49e5c20cfc0b869a3221da7a/dokumentumok/559821288f4220875982ce0ebb78eb0753f36111/letoltes